వాషింగ్టన్, మార్చి 9: ‘భారతీయులు హెచ్-1బీ వీసాలతో వచ్చి మన ఉద్యోగాలన్నీ మింగేస్తున్నారు! వీటికి కళ్లెం వేయాల్సిందే!’.... ఇదీ అమెరికా సెనెట్, ప్రతినిధుల సభల్లోని పలువురు సభ్యుల అభిప్రాయం! హెచ్-1బీ వీసాల జారీని సంస్కరించాలంటూ ఉభయ సభల్లో ఆరు బిల్లులు ప్రవేశపెట్టారు. వీరిలో అధికార రిపబ్లికన్లతోపాటు... డెమొక్రాట్లూ ఉండటం గమనార్హం. రిపబ్లికన్ సెనెటర్ చుక్ గ్రాస్లీ, అసిస్టెంట్ సెనేట్ మైనారిటీ లీడర్ డిక్ డర్బిన్ మొట్టమొదటిసారిగా ‘హెచ్-1బీ, ఎల్-1 వీసా సంస్కరణల చట్టం’ ప్రవేశపెట్టారు. ఉద్యోగాల్లో అమెరికన్లకే ప్రాధాన్యం ఇవ్వాలని అందులో ప్రతిపాదించారు. లాటరీ పద్ధతి మార్చి వేయాలని, అమెరికా వర్సిటీల్లో చదువుకున్న వారికే ప్రాధాన్యం ఇవ్వాలని అందులో కోరారు. అలాగే... 50 కంటే ఎక్కువ ఉద్యోగులు ఉండి, వారిలో సగం హెచ్-1బీ లేదా ఎల్-1 వీసాదారులున్న కంపెనీలు అదనంగా విదేశీయులను నియమించుకోరాదని కూడా ప్రతిపాదించారు.  తాత్కాలిక శిక్షణకు హెచ్-1బీ, ఎల్-1 వీసాదారులను రప్పించే ఔట్సోర్సింగ్ కంపెనీలపై గట్టి చర్యలు తీసుకోవాలని కూడా కోరారు. అంతేకాదు... ఒక అమెరికన్ ఉద్యోగిని పక్కనపెట్టి ఆ స్థానంలో విదేశీయులను ఎట్టి పరిస్థితుల్లో నియమించకూడదని స్పష్టం చేశారు. అమెరికాలో ఇటీవల చోటు చేసుకున్న కొన్ని సంఘటనలను ఉదహరిస్తూ తమ ప్రతిపాదనలను పొందుపరిచారు. ఇక... కాంగ్రె్సలో సిలికాన్ వ్యాలీకి (కాలిఫోర్నియా) డెమొక్రాట్ నేత జో లఫ్రోజెన్ కూడా ఓ బిల్లు పెట్టారు. హెచ్-1బీ వీసాలపై వచ్చే వారికి కనీసం వార్షిక వేతనాన్ని రెట్టింపు చేసి, 1.30 లక్షల డాలర్లకు పెంచాలని కోరింది ఆయనే. ‘హై స్కిల్డ్ ఇంటెగ్రిటీ అండ్ ఫెయిర్నెస్ యాక్ట్’ పేరిట ఆయన ఈ బిల్లును ప్రతిపాదించారు. ఒక్కో దేశానికి ఇన్ని చొప్పున కోటా పెట్టకుండా... ముందుగా ఎవరు కోరితే వాళ్లకు (ఫస్ట్ కమ్ ఫస్ట్) వీసాలు జారీ చేయాలని కూడా కోరారు. ఇంకా... సెనెటర్లు షెరాడ్ బ్రౌన్, జో డాన్లీ, క్రిస్టెన్ గిల్లిబ్రాండ్ కలిసి ‘ఔట్సోర్సింగ్కు తెర దించాలి’ అని మరో బిల్లు ప్రతిపాదించారు. అమెరికన్లకు ఉద్యోగాలు ఇచ్చే కంపెనీలకే ప్రభుత్వ పనులు అప్పగించాలన్నది ఈ బిల్లు సారాంశం.  రిపబ్లికన్ పార్టీకి చెందిన టామ్ కాటన్, డేవిడ్ పర్డ్యూలు మొత్తంగా పదేళ్లపాటు ఏటా అమెరికాలోకి వలసలకు కత్తెర వేయాలంటూ బిల్లు తీసుకొచ్చారు. ఇటీవల భారత సంతతికి చెందిన కాంగ్రెస్ సభ్యుడు ఖన్నా మరో ముగ్గురితో కలిసి హెచ్-1బీ, ఎల్-1 వర్క్ వీసాల్లో సమగ్ర సంస్కరణలు తీసుకురావాలని ప్రత్యేక బిల్లు తీసుకొచ్చారు. వలసల విధానాలను సమూలంగా మార్చాలని ట్రంప్ భావిస్తున్న నేపథ్యంలో ఈ బిల్లులకు ప్రాధాన్యం సంతరించుకుంది. ఇవి వలసదారుల్లో, ముఖ్యంగా భారతీయుల్లో గుబులు రేపుతున్నాయి. మరోవైపు... హెచ్-1బీ, ఉద్యోగాలతో గ్రీన్కార్డు పొందడానికి సంబంధించి రిపబ్లికన్ సెనెటర్ టామ్ కాటన్ సంచలన ప్రతిపాదనలు చేశారు. హెచ్1-బీ వీసాలదారుల్లో పీహెచ్డీలు, కంప్యూటర్ సైంటిస్టులనే తాము కోరుకుంటున్నామని... ‘మిడిల్ లెవెల్’ ఉద్యోగులు అక్కర్లేదన్నారు. కాటన్ ఇటీవలే ట్రంప్ను కలిసి తన అభిప్రాయాలు పంచుకున్నారు. అమెరికాకే నష్టం: కౌశిక్
vashington, marchi 9: ‘bhaaratheeyulu hehch-1bee veesaalatho vachi mana udyogaalannii mingestunnaru! veetiki kallem veyalsinde!’.... idhee america senet, pratinidhula sabhallooni paluvuru sabhyula abhiprayam! hehch-1bee veesaala jaareeni samskarinchaalantuu ubhaya sabhallo aaru billulu pravesapettaaru. veerilo adhikara ripablikanlatopatu... democratloo undatam gamanarham. repablican seneter chuk grasley, assistent senate minority leader dick durbin mottamodatisaarigaa ‘hehch-1bee, el-1 veesa samskaranala chattam’ pravesapettaaru. udyogaallo americanlake praadhaanyam ivvaalani andulo pratipaadinchaaru. latery paddhati marchi veyalani, america varsitiillo chaduvukunna vaarike praadhaanyam ivvaalani andulo koraru. alaage... 50 kante ekkuva udyogulu undi, vaarilo sagam hehch-1 bee leda el-1 veesaadaarulunna companylu adanamgaa videsheeyulanu niyaminchukoraadani kuudaa pratipaadinchaaru.  taatkaalika sikshanaku hehch-1bee, el-1 veesaadaarulanu rappinche outsorsing companylapai gatti charyalu teesukovaalani kuudaa koraru. antekaadu... oka american udyogini pakkanapetti aa sthaanamlo videsheeyulanu etty paristhitullo niyaminchakudadani spashtam chesaru. americalo iteevala chotu chesukunna konni sanghatanalanu udaharistuu tama pratipaadanalanu ponduparichaaru. ika... congreslo silican vyaaleeki (california) democrat netha joo lafrogen kuudaa oo billu pettaaru. hehch-1bee veesaalapai vache vaariki kaneesam vaarshika vetanaanni rettimpu chesi, 1.30 lakshala daalarlaku penchaalani korindi aayane. ‘hai skilled integrity and fairnes act’ paerita aayana ee billunu pratipaadinchaaru. okko deshaniki inni choppuna kota pettakunda... mundugaa evaru korithe vaallaku (fust kam fust) veesaalu jaarii cheyalani kuudaa koraru. inka... ceneterlu sherad broun, joo danli, cristen gillibrand kalisi ‘outsorsingku tera dinchaali’ ani maro billu pratipaadinchaaru. americanlaku udyogaalu iche companylake prabhutva panulu appaginchaalannadi ee billu saaraamsam.  repablican paarteeki chendina tam catan, david pardyuulu mottamgaa padellapaatu eta americaloki valasalaku kattera veyalantu billu teesukochaaru. iteevala bhaarata santatiki chendina congress sabhyudu khanna maro mugguritho kalisi hehch-1bee, el-1 work veesaallo samagra samskaranalu teesukuraavaalani pratyeka billu teesukochaaru. valasala vidhaanaalanu samuulamgaa maarchaalani trump bhaavistunna nepathyamlo ee billulaku praadhaanyam santarinchukundi. ivi valasadaarullo, mukhyamgaa bhaaratheeyullo gubulu reputunnayi. marovaipu... hehch-1bee, udyogaalato greencardu pondadaaniki sambandhinchi repablican seneter tam catan sanchalana pratipaadanalu chesaru. hehch1-bee veesaaladaarullo peehechdeelu, computer cyntistulane taamu korukuntunnamani... ‘midil level’ udyogulu akkarledannaru. catan itivale trumpnu kalisi tana abhipraayaalu panchukunnaaru. americacake nashtam: kaushik